باش قرارگاه باشقانی ژنرال خولوصی آکار، تورک میلتی‌نین یئنی‌دن دیرچلیشی اولان استیقلال ساواشی‌نین، میلتین بیرلشمه‌سی و غازی مصطفی کمال آتاتورکون رهبرلیگی ایله غلبه‌یه نایل اولدوغونو بیلدیردی.
ژنرال آکار، 10 نوامبر آتاتورکو آنما گونو موناسیبتیله یاییملادیغی مئساژیندا، آتاتورکون یالنیز وطن تورپاق‌لارینی قورتارماقلا کیفایتلنمه‌دی، عینی زاماندا میلتین روحونا ایشله‌ین مستقیل‌لیک و چاغداشلیق ایسته‌گینی یوردا یایدیغینی ایفاده ائتدی.
آکار، آتاتورکون آلوولاندیغی اگمن‌لیک مشعلینی داشییان تورک سلاح‌لی گوج‌لری‌نین، اوردو-خالق قایناشما‌سی‌نین ان گؤزل نومونه‌سینی یاراتدیغینا دقت چکه‌رک،
"تورک سلاحلی گوجلری، تهلوکه‌لره قارشی، پارلاق گله‌جییمیزین یولونو دایم آچیق توتماق اوچون مباریزه‌یه داوام ائده‌جک‌دیر" دئدی.
خولوصی آکار، مئساژیندا، تورکیه‌یه یؤنه‌لن هر جور تهلوکه‌نین تورک سلاحلی گوجلری‌نین عزم و قرارلی‌لیق ایچینده یئریتدیگی مباریزه ایله مطلق یوخ ائدیلجیینی وورغولادی.
